**Ministru kabineta noteikumu projekta ,,** **Grozījums Ministru kabineta 2011.gada 19.oktobra noteikumos Nr.818 „Noteikumi par darbības programmas „Uzņēmējdarbība un inovācijas” papildinājuma 2.2.1.1.aktivitāti „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos””” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots, pamatojoties uz Ministru kabineta iekārtas likuma 31.panta pirmās daļas 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdzšinēji Ministru kabineta 2011.gada 19.oktobra noteikumi Nr.818 „Noteikumi par darbības programmas „„Uzņēmējdarbība un inovācijas” papildinājuma 2.2.1.1.aktivitāti „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos”” nosaka, ka 2.2.1.1.aktivitātei „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” (turpmāk - 2.2.1.1.aktivitāte) pieejamais kopējais finansējums ir 120 176 056 *euro*, tajā skaitā privātais finansējums – 47 340 327 *euro* un publiskais finansējums – 72 835 729 *euro*, ko veido Eiropas Reģionālās attīstības fonda finansējums 67 165 266 *euro* apmērā un valsts budžeta finansējums 5 670 463 *euro* apmērā.  2014.gada 17.jūnijā Ministru kabinets ir apstiprinājis grozījumus darbības programmas „Uzņēmējdarbība un inovācijas” papildinājumā (turpmāk – DPP), kas nosaka 2.2.1.1.aktivitātei pieejamo kopējo finansējumu 76 145 151 *euro*, tajā skaitā privāto finansējumu – 6 950 024 *euro* un publisko finansējumu – 69 195 127 *euro,* ko veido Eiropas Reģionālās attīstības fonda finansējums 63 797 149 *euro* un valsts budžeta finansējums 5 397 978 *euro*. Šāds publiskais finansējums DPP ir noteikts, ņemot vērā šādas veiktās pārdales:  1) Eiropas Reģionālās attīstības fonda finansējums 140 602 *euro* apmērā tika pārdalīts uz 2.2.1.3. aktivitāti „Garantijas komersantu konkurētspējas uzlabošanai” (tiek virzīti grozījumi Ministru kabineta 2009.gada 10.marta noteikumos Nr.237 „Noteikumi par darbības programmas „Uzņēmējdarbība un inovācijas” papildinājuma 2.2.1.3.aktivitāti „Garantijas komersantu konkurētspējas uzlabošanai””);  2) Publiskais finansējums 3 500 000 *euro* apmērā tika pārdalīts uz 2.2.1.4.1.aktivitāti „Atbalsts aizdevumu veidā komersantu konkurētspējas uzlabošanai” (turpmāk - 2.2.1.4.1.aktivitāte), tajā skaitā Eiropas Reģionālās attīstības fonda finansējums 3 227 515 *euro* apmērā un valsts budžeta finansējums 272 485 *euro* apmērā (grozījumi Ministru kabineta 2009.gada 10.marta noteikumos Nr.238 „Noteikumi par darbības programmas „Uzņēmējdarbība un inovācijas” papildinājuma 2.2.1.4.1.apakšaktivitāti „Atbalsts aizdevumu veidā komersantu konkurētspējas uzlabošanai”” ir apstiprināti 2014.gada 17.jūnija Ministru kabineta sēdē).  Noteikumu projekts paredz samazināt arī privātā finansējuma apmēru 2.2.1.1.aktivitātē. Šāds samazinājums noteikts, ņemot vērā faktiskos piesaistītā privātā līdzfinansējuma apmērus 2.2.1.1.aktivitātē, kā arī ņemot vērā finansējuma neapguves riskus. Nosakot privātā līdzfinansējuma apmēru 6 950 024 *euro*, tiks nodrošināts, ka privātais līdzfinansējums pilnā apmērā tiks deklarēts Eiropas Komisijai pēc 2.2.1.1.aktivitātes slēgšanas.  Ņemot vērā, ka nav iespējama situācija, kad MK noteikumos Nr.818 pieejamais kopējais finansējums un finansējums sadalījumā pa finansējuma avotiem pārsniedz DPP noteikto faktiski pieejamo finansējumu, ir būtiski veikt noteikumu projektā paredzētos grozījumus.  Tiesiskās paļāvības princips neizslēdz valsts iespēju veikt grozījumus MK noteikumos Nr.818. Noteikumu projektam nav ietekmes uz komersantiem, kas ir saņēmuši finansējumu 2.2.1.1.aktivitātes ietvaros. Savukārt sabiedrība ar ierobežotu atbildību „Latvijas Garantiju aģentūra” (turpmāk – LGA) ir informēta par finansējuma samazinājumu un piekrīt tam. Pēc notikumu projekta spēkā stāšanās tiks veikti atbilstoši grozījumi līgumā ar LGA. |
| 3. | Projekta izstrādē iesaistītās institūcijas | LGA |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kurs tiesiskais regulējums ietekmē vai varētu ietekmēt | Komersanti, LGA. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Paralēli tiek virzīti grozījumi Ministru kabineta 2009.gada 10.marta noteikumos Nr.237 „Noteikumi par darbības programmas „Uzņēmējdarbība un inovācijas” papildinājuma 2.2.1.3.aktivitāti „Garantijas komersantu konkurētspējas uzlabošanai””. |
| 2. | Atbildīgā institūcija | Ekonomikas ministrija (turpmāk – EM) |
| 3. | Cita informācija | Pēc noteikumu projekta spēkā stāšanās tiks veikti atbilstoši grozījumi līgumā, kas noslēgts starp EM un LGA par 2.2.1.1.aktivitātes ieviešanu. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē nav nepieciešama. |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē nav nepieciešama. |
| 3. | Sabiedrības līdzdalības rezultāti | Sabiedrības līdzdalība noteikumu projekta izstrādē nav nepieciešama. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un LGA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta EM un LGA esošo funkciju ietvaros. |
| 3. | Cita informācija | Nav |

Anotācijas III. un V. sadaļa – noteikumu projekts šo jomu neskar.

Ekonomikas ministrs V.Dombrovskis

Vīza: Valsts sekretārs M.Lazdovskis

06.08.2014. 11:48

757

A.Nicmane

67013203, Agita.Nicmane@em.gov.lv